**VÁLLALKOZÁSI SZERZŐDÉS**

amely létrejött egyrészről: az **Országgyűlés Hivatala**

1055 Budapest, Kossuth L. tér 1-3.

Adószám: 15300014-2-41

Számlaszám: 10032000-01400805-00000000

mint Megrendelő, (továbbiakban: Megrendelő)

másrészről: **……………………………………………….**

………………………………………………

Cg.

Adószám:

Magyar Könyvvizsgálói Kamara nyilvántartási száma:

mint Vállalkozó (továbbiakban: Vállalkozó)

együttesen: Szerződő Felek között, az alulírott napon és helyen, „**Az Állami Számvevőszék költségvetési beszámolójának könyvvizsgálata (703/2018)**” tárgyában, a következő feltételek szerint:

1. **A szerződés tárgya**

Az Állami Számvevőszék (továbbiakban: Vizsgált Szervezet) 2018-2021. költségvetési évekre vonatkozó költségvetési beszámolóinak könyvvizsgálata és az azokra vonatkozó könyvvizsgálói jelentések készítése a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény, a Magyar Könyvvizsgálói Kamara által közzétett Standardok, Útmutatók és egyéb hatályos jogszabályok figyelembe vételével.

1. **A szerződés időtartama, teljesítési határidők**
   1. A szerződés 2018. június 2-től 2022. április 30-ig hatályos.
   2. A könyvvizsgálói jelentések leadásának határidői:

2018. költségvetési év vonatkozásában 2019. április 30.

2019. költségvetési év vonatkozásában 2020. április 30.

2020. költségvetési év vonatkozásában 2021. április 30.

2021. költségvetési év vonatkozásában 2022. április 30.

1. **Vállalkozási díj**
   1. A jelen Szerződés ellenértéke mindösszesen: …………………..- Ft + ÁFA, amely szerződésszerű teljesítés esetén a következők szerint illeti meg a Vállalkozót:

|  |  |
| --- | --- |
| a 2018. költségvetési év vonatkozásában: | …………,- Ft + ÁFA |
| a 2019. költségvetési év vonatkozásában: | ………..,- Ft + ÁFA |
| a 2020. költségvetési év vonatkozásában: | ………..,- Ft + ÁFA |
| a 2021. költségvetési év vonatkozásában: | …………,- Ft + ÁFA |

* 1. A 3.1 pontban meghatározott díjak tartalmazzák a szerződés teljesítéséhez szükséges összes költséget, azokon felül egyéb díj felszámítására, költség elszámolására nincs lehetőség.
  2. A 3.1 pontban meghatározott díjak a szerződéskötést követően semmilyen jogcímen nem emelhetők.

1. **Fizetési feltételek**
   1. A Megrendelő előlegfizetést nem teljesít.
   2. A számlák ellenértékének kifizetése – Kbt. 135. § (1) és (6) bekezdése, a Ptk. 6:130 § (1)-(2) bekezdései alkalmazásával, a teljesítés évente történő igazolását követően, a számla kézhezvételét követő 30 naptári napon belül, a Vállalkozó cégkivonatában szereplő, a számlán feltüntetett számlájára való átutalással történik.
   3. Késedelmes fizetés esetén Vállalkozó a Ptk. 6:155. §-a szerinti késedelmi kamatra jogosult.
   4. A számlákon a vevő nevét, címét, adószámát a Szerződés 1. oldalán feltüntetett adatoknak megfelelően kell megadni. A számla postázási címe: Országgyűlés Hivatala, gazdasági és működtetési főigazgató-helyettes titkársága, 1055 Budapest, Kossuth Lajos tér 1-3.
   5. Vállalkozó a Kbt. 136. § (1) bekezdése alapján kötelezettséget vállal arra, hogy
2. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak;
3. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
4. **Jogok és kötelezettségek**
   1. A Vizsgált Szervezet felel számviteli nyilvántartásainak pontosságáért és teljes-körűségéért, belső ellenőrzési rendszerének megbízhatóságáért, valamint az éves beszámolóknak a vonatkozó jogszabályok szerinti elkészítéséért.
   2. A Vállalkozó a Vizsgált Szervezet által átadott információ alapján, a jelen Szerződésben foglaltak és a jogszabályi előírások szerint teljesíti feladatát.
   3. A Vállalkozó szavatol azért, hogy a jelen szerződés szerinti minden kötelezettséget – ezen belül különösen a feladatok teljesítésére irányuló tevékenységet – a tőle elvárható szakértelemmel és gondossággal, a legjobb tudása szerint és a legnagyobb körültekintéssel, a Vizsgált Szervezet és a Megrendelő szakmai és gazdasági szempontjainak messzemenő figyelembevételével; valamint az európai uniós és a magyar jogszabályoknak, továbbá a vonatkozó szakmai és hatósági előírásoknak, Standardoknak és a jelen Szerződésben foglaltaknak megfelelően teljesíti.
   4. A Vállalkozó a könyvvizsgálói jelentés határidőre történő elkészítéséért és tartalmáért felelősséget vállal.
   5. A Vállalkozó kötelezettségét képezi annak könyvvizsgáló jelentésben való rögzítése, hogy az éves költségvetési beszámoló megbízható és valós képet nyújt-e a Vizsgált Szervezet pénzügyi és vagyoni helyzetéről, valamint megfelel-e a számviteli törvényben foglaltaknak, továbbá az államháztartás számviteléről szóló 4/2013. (I. 11.) Korm. rendeletben foglaltaknak és a hatályos egyéb jogszabályi előírásoknak.
   6. A Vizsgált Szervezet köteles a könyvvizsgálói jelentés elkészítéséhez minden szükséges információt hozzáférhetővé tenni, illetve a Vállalkozó által kért, a feladata ellátásához szükséges minden adatot, dokumentumot megfelelő időben átadni, illetve megadni.
   7. A Vizsgált Szervezet tudomásul veszi, hogy az éves beszámoló fordulónapja utáni eseményekről a Vállalkozót – az 5.4. pontban foglaltakra is figyelemmel – a lehetséges legrövidebb időn belül köteles tájékoztatni.
   8. A Vállalkozó ez irányú igénye esetén a Vizsgált Szervezetnek a vizsgálatban érintett vezetői az általuk adott információról ún. teljességi nyilatkozatot adnak.
   9. A szabálytalanságok megelőzése a Vizsgált Szervezet felelőssége. Vállalkozó feladata az, hogy feltárja az éves beszámolóban az esetleges szabálytalanságokból eredő hibákat, és megalapozott ismereteket szerezzen a könyvvizsgálói jelentés elkészítéséhez.
   10. A Vállalkozó a jelen szerződés aláírásával nyilatkozik arról, hogy a szerződés tárgyát képező feladatok végzésére jogosult, e feladatok ellátásával kapcsolatban vele, továbbá a szerződés teljesítésében résztvevő munkavállalóival szemben semmiféle összeférhetetlenségi ok nem áll fenn, továbbá mind ő, mind a feladat ellátásában résztvevő könyvvizsgálók rendelkeznek költségvetési minősítéssel.
   11. A Vállalkozó kötelezettséget vállal arra, hogy a Szerződés teljesítésében az ajánlatban bemutatott szakember(ek) részt fog(nak) venni, továbbá – akadályoztatásuk esetén – helyettük kizárólag a Kbt. 138. §-ában foglaltak szerint, a Megrendelő és a Vizsgált Szervezet előzetes tájékoztatásával von be más szakembert a szerződés teljesítésébe.
5. **A teljesítés helye, módja, igazolása**
   1. A teljesítés helye, a könyvvizsgálói jelentés átadásának helyszíne a Megrendelő 1055 Budapest, Kossuth Lajos tér 1-3. szám alatti székhelye.
   2. A teljesítés módja: a Vállalkozó a szolgáltatás teljesítésének dokumentálására a jelen szerződésben foglaltaknak megfelelően elkészített könyvvizsgálói jelentés benyújtásával tesz eleget.
   3. Az éves beszámoló minősítését magában foglaló könyvvizsgálói záradékot (megfelelőségi nyilatkozatot) is tartalmazó, az adott költségvetési évre vonatkozó jelentéseket a Vállalkozónak 1 példányban, legkésőbb a 2.2. pontban az adott költségvetési év vonatkozásában előírt határidőig kell átadnia a Megrendelőnek, 1 példányban pedig a Vizsgált Szervezet vezetőjének.
   4. A teljesítés igazolására a Megrendelő jelen szerződésben megnevezett kapcsolattartója jogosult. A teljesítés igazolása során a Megrendelő képviselője a teljesítést a jelen szerződés 1. számú mellékletét képző „Teljesítésigazolás” kitöltésével igazolja.
   5. A Vállalkozó haladéktalanul köteles közölni a Megrendelővel és a Vizsgált Szervezettel minden olyan körülményt, amely a szerződés teljesítését vagy eredményét, illetve a teljesítési határidőket érdemben érinti.
   6. A Vállalkozó a Megrendelő utasításai szerint köteles eljárni, figyelemmel azonban a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény előírásaira és ennek alapján a Vállalkozó szakmai függetlenségére.
6. **Kártérítés, kötbérek**
   1. A Vállalkozó a Ptk 6:142. §, 6:143. §, és 6:146. §-ai szerint köteles megtéríteni minden, a Megrendelő vagy a Vizsgált Szervezet részére általa okozott kárt, ideértve a Vizsgált Szervezetre a Vállalkozó tevékenysége vagy mulasztása miatt kiszabásra kerülő esetleges bírságot is.
   2. Késedelmi kötbér: Amennyiben a Vállalkozó a szerződést olyan okból, amelyért felelős, késedelmesen teljesíti, úgy a 2.2. pontban az adott költségvetési évre vonatkozó beszámoló ellenőrzésére és a könyvvizsgálói jelentés elkészítésére meghatározott határidőt követő első 3 naptári napra napi 3 %; a második 3 naptári napra napi 5 %; ezt követően minden naptári napra napi 10 % kötbért köteles fizetni Megrendelő részére. A kötbér alapja az adott költségvetési évre vonatkozó szerződésszerű teljesítés ellenértékeként a 3.1. pontban meghatározott vállalkozási díj nettó értéke.
   3. Meghiúsulási kötbér: Amennyiben a Vállalkozó a szerződést bármely költségvetési év vonatkozásában olyan okból nem teljesíti, amelyért felelős, úgy köteles a meghiúsulással érintett költségvetési évre vonatkozóan meghatározott vállalkozási díj nettó értéke 20%-át meghiúsulási kötbér címén Megrendelő részére megfizetni.
   4. A Megrendelőnek jogában áll az esedékessé vált kötbért a benyújtott számlán feltüntetett fizetendő összegből – a Szerződő Felek által felvett jegyzőkönyv vagy a Vállalkozó egyoldalú nyilatkozata alapján – levonni. A kötbér a szerződésszegés napján válik esedékessé.
   5. A Megrendelő jogosult a szerződésszegésből eredő egyéb jogai érvényesítésére is. A Vállalkozó köteles a károsultnak megtéríteni minden, a jelen Szerződéssel összefüggésben általa vagy közreműködője által, tevékenységgel vagy mulasztással okozott kárt.
   6. Amennyiben a szerződés teljesítése során bármikor a Vállalkozó számára olyan körülmény áll elő, amely akadályozza a teljesítést, úgy a Vállalkozónak haladéktalanul értesíteni kell írásban a Megrendelőt és a Vizsgált Szervezetet a késedelem tényéről, okairól és várható időtartamáról.
   7. Bármely nem szerződésszerű teljesítés jogi fenntartás nélküli elfogadása a Megrendelő részéről nem jelent joglemondást azon igényről vagy igényekről, amelyek a Megrendelőt a Vállalkozó szerződésszegése következményeként megilletik.
7. **Felelősségbiztosítás**
   1. Vállalkozó kijelenti, hogy rendelkezik a Magyarország területén végzett, jogszabályi kötelezettségen alapuló könyvvizsgálói tevékenységére is kiterjedő hatályú, érvényes, könyvvizsgáló felelősségbiztosítással, amely esetében a biztosítási összeg ………………… forint (legalább 50 millió forint), és a Vállalkozó kötelezettséget vállal arra, hogy ezen felelősségbiztosítást legalább a Szerződés megszűnését követő 60 napig fenntartja, és azt a Megrendelő felé a biztosítási díj megfizetésére vonatkozó igazolások egyszerű másolatainak megküldésével igazolja.

(A nyertes ajánlat alapján kerül kitöltésre.)

* 1. A kötvény és a fedezetigazolás egyszerű másolata a Szerződés 2. sz. mellékletét képezi.

1. **Titokvédelem**
   1. A közérdekű adatok és a közérdekből nyilvános adatok kivételével minden más adatközlés bizalmasnak minősül és harmadik személy tudomására hozása csak olyan mértékig megengedett, amely az adott feladat teljesítéséhez elengedhetetlenül szükséges.
   2. A Vállalkozó és a szerződés teljesítésben résztvevő könyvvizsgáló köteles a 2007. évi LXXV. törvény 66. §-ában foglaltak megtartására.
   3. A Vállalkozó vállalja, hogy a jelen szerződés teljesítése során tudomására jutó, a Megrendelő és a Vizsgált Szervezet tevékenységével kapcsolatos – nem közérdekű vagy közérdekből nyilvános – adatokat, ismeretet és információt titokként kezeli. E titoktartási kötelezettség kiterjed a Vállalkozóval bármilyen jogviszonyban álló munkatársakra, valamint a Vállalkozó valamennyi közreműködőjére is, akiket a Vállalkozó köteles erre hitelt érdemlően figyelmeztetni.
   4. A Vállalkozó a Vizsgált Szervezet és a Megrendelő előzetes írásos hozzájárulása nélkül e szerződés teljesítésével kapcsolatos okmányt, dokumentációt és információt nem hozhat harmadik személy tudomására, azokat kizárólag a szerződés teljesítésére használja fel.
   5. A jelen 9. pontban előírt titoktartási kötelezettség időbeli korlátozás nélkül áll fenn, azonban alóla jogszabály felmentést adhat.
2. **Együttműködés**
   1. A Szerződő Felek kötelezettséget vállalnak arra, hogy a jelen szerződés teljesítése érdekében egymással együttműködnek.
   2. A jelen szerződés teljesítésével kapcsolatos kérdésekben Felek a következő személyeket jogosítják fel a kapcsolattartásra:

**Megrendelő részéről:**…………………….

tel: +36-1/441-…. fax: +36-1/441-…..,

**Vizsgált Szervezet részéről:**………………………………………………..  
tel: +36-1/……….……, fax: +36-1/……………….

**Vállalkozó részéről**

……………………………

tel: +36-……………….. fax: +36…………………….

A szerződés teljesítésében résztvevő, a Vállalkozó alkalmassága igazolására bemutatott és az ajánlat értékelése során figyelembe vett, a Magyar Könyvvizsgálói Kamara nyilvántartásában aktív tagként „költségvetési” minősítéssel …………………………. nyilvántartási számon bejegyzett okleveles könyvvizsgáló szakember: …………………….

(Az ajánlat alapján kerül kitöltésre.)

* 1. Felek a jelen szerződésben felhatalmazzák a kijelölt személyeket, hogy a szerződés teljesítése érdekében szükséges döntéseknél, a teljesítési lap aláírásánál a Feleket képviseljék. A Felek képviselői jogosultak és kötelesek megtenni minden intézkedést, nyilatkozatot, amely a szerződés teljesítéséhez szükségessé válik, a jelen szerződésben, valamint annak mellékleteiben foglaltakkal nem ellentétes, és nem minősül a szerződés módosításának vagy kiegészítésének.
  2. A kijelölt személyek egymás között valamennyi közlést, intézkedést, és döntést írásban rögzítenek.
  3. Az egyik fél által a másik félnek küldött értesítéseket írásban, kézbesítő útján, vagy postai úton ajánlott küldeményként, vagy telefaxon, vagy e-mail útján kell megküldeni a szerződésben meghatározott címre.
  4. A kézbesítővel vagy postai úton ajánlott küldeményként vagy tértivevénnyel küldött értesítés az átvétel napján, a telefaxon küldött értesítés a sikeres adási nyugtán feltüntetett időpontban tekinthető kézbesítettnek.

1. **A szerződés módosítása**

A jelen Szerződés módosítása kizárólag a Kbt. 141. §-ával összhangban, mindkét fél egyetértésével, a szerződés aláírására jogosult személyek szabályszerű aláírásával történhet. A szerződés esetleges módosításáról a Kbt. 37. § (1) bekezdésének j) pontja szerint hirdetményt kell közzétenni a Közbeszerzési Értesítőben.

1. **Vitás kérdések rendezése, jogorvoslat**
   1. A Megrendelő, a Vizsgált Szervezet és a Vállalkozó köteles minden lehetséges erőfeszítést megtenni annak érdekében, hogy a jelen szerződéssel kapcsolatban köztük felmerülő nézeteltérést vagy vitát békés úton, közvetlen tárgyalások útján rendezzenek.
   2. Amennyiben az előző pontban említett közvetlen tárgyalások a megkezdésüket követő 15. munkanapig nem vezetnek eredményre, úgy a jelen szerződéssel kapcsolatban felmerült vitát illetően a polgári perrendtartásról szóló 2016. évi CXXX. törvény szerint illetékes, hatáskörrel rendelkező bíróság jogosult eljárni.
2. **Átláthatóság**
   1. A Vállalkozó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül. Nyilatkozata a Szerződés 3. sz. mellékletét képezi.
   2. A Vállalkozó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja Megrendelőt.
   3. A Vállalkozó tudomásul veszi, hogy a valótlan tartalmú nyilatkozat alapján kötött szerződést a Megrendelő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
3. **A szerződés megszűnése**
   1. A szerződés megszűnik a Vállalkozó jelen szerződés tárgya szerinti tevékenység végzésére való jogosultságának megszűnésével.
   2. A Megrendelő a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben
4. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
5. a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
6. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
   1. A Megrendelő a Kbt. 143. § (2) bekezdése alapján köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   2. A Megrendelő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – amennyiben:
7. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
8. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. A Szerződő Felek bármelyike azonnali hatállyal jogosult a Szerződés felmondására a másik fél súlyos szerződésszegő magatartása esetén. Az azonnali hatályú felmondást indokolni kell. Azonnali hatályú felmondás esetén a szerződés a felmondó nyilatkozat kézbesítése napját követő nappal szűnik meg.
   2. Súlyos szerződésszegő magatartásnak minősül különösen:
9. a Vállalkozó vonatkozásában:

* jogszabályban vagy a Magyar Könyvvizsgálói Kamara etikai szabályzatában meghatározott összeférhetetlenségi ok következik be;
* a Vállalkozó szerződésszegésének következtében második alkalommal kerül sor késedelmi kötbér vagy első alkalommal kerül sor meghiúsulási kötbér érvényesítésére;
* a titoktartási kötelezettség megszegése.

1. a Megrendelő 60 naptári napot meghaladó fizetési késedelme, feltéve, hogy a Vállalkozó maradéktalanul eleget tett szerződéses kötelezettségeinek.
   1. Felmondás esetén Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
   2. A Szerződés felmondása kizárólag írásban, a Vizsgált Szervezet egyidejű értesítésével lehetséges.
2. **Alvállalkozók bevonása, kapacitásnyújtás**
   1. A jelen szerződést a Kbt. 138. § (1) bekezdéseiben foglaltak értelmében a közbeszerzési eljárás nyerteseként szerződő fél köteles teljesíteni, a teljesítésben a Szerződés 4. sz. mellékletben felsorolt alvállalkozók vehetnek részt.
   2. A Vállalkozó a szerződés teljesítésében résztvevő alvállalkozók, közreműködők tevékenységéért illetve mulasztásáért sajátjaként felel.
   3. A Szerződés teljesítése során a következők szerint kerül sor kapacitás igénybevételre: …………………………………..

vagy: A szerződés teljesítése során kapacitás igénybevételére nem kerül sor.

(A nyertes ajánlat alapján kerül pontosításra.)

1. **Egyéb megállapodások**
   1. Megrendelő kizárólag a jelen szerződés késedelem nélküli és hibáktól mentes teljesítése esetén járul hozzá ahhoz, hogy Vállalkozó a szerződés tárgyát képező szolgáltatásra referenciaként hivatkozzon. Hibás, késedelmes teljesítés esetén e körülményt a referenciaigazolásban feltünteti.
   2. A Vizsgált Szervezet vezetőjének együttműködési nyilatkozata a Szerződés 5. sz. mellékletét képezi.
2. **Záró rendelkezések**
   1. A szerződésben nem szabályozott kérdések tekintetében a közbeszerzésekről szóló 2015. évi CXLIII. törvény, a számvitelről szóló 2000. évi C. törvény, a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény, az Állami Számvevőszékről szóló 2011. évi LXVI. törvény, az államháztartás számviteléről szóló 4/2013. (I. 11.) Korm. rendelet, a Polgári Törvénykönyv és a vonatkozó egyéb jogszabályok rendelkezései irányadók.
   2. Jelen szerződés 7 (hét) azonos, a Felek által cégszerűen aláírt eredeti példányban készült, amelyből három példány a Megrendelőé, kettő példány a Vizsgált Szervezeté és kettő példány a Vállalkozóé.
   3. Jelen szerződés elválaszthatatlan részét képezik az alábbi mellékletek:

1. sz. melléklet: Teljesítésigazolás

2. sz. melléklet: Fedezetigazolás másolata

3. sz. melléklet: Átláthatósági nyilatkozat

4. sz. melléklet: Nyilatkozat a Kbt. 138. § (3) bekezdése alapján (alvállalkozókról)

5. sz. melléklet: A Vizsgált Szervezet vezetője által tett nyilatkozat másolata

Kelt: Budapest, 2018.

**1. sz. melléklet**

**TELJESÍTÉSIGAZOLÁS**

az Országgyűlés Hivatala, mint Megrendelő, a …………………. mint Vállalkozó és az Állami Számvevőszék, mint Vizsgált Szervezet között ***„*Az Állami Számvevőszék költségvetési beszámolójának könyvvizsgálata (703/2018)*”*** tárgyában 2018. ………………..-án megkötött vállalkozási szerződéshez.

Alulírott Bakos Emil, gazdasági és működetési főigazgató-helyettes, az Országgyűlés Hivatala (1055 Budapest, Kossuth L. tér 1-3.), mint Megrendelő képviseletében

**IGAZOLOM**,

hogy a ………………………..(székhely: …………………..), mint Vállalkozó a hivatkozott Szerződésben meghatározott feladatokat

a vizsgálandó 20…… költségvetési év vonatkozásában

szerződésszerűen teljesítette, így a szerződésben meghatározott ………………..- Ft + ÁFA összegű vállalkozói díjra vonatkozó számla kibocsátására jogosult.

Kelt: Budapest, 20…. év …………...….. hó ……..nap

……………………………

aláírás

4. sz. melléklet

**NYILATKOZAT A KBT. 138. § (3) BEKEZDÉSE ALAPJÁN**

Alulírott ………………………, mint az ……………………….. cégjegyzésre jogosult képviselője **„Az Állami Számvevőszék költségvetési beszámolójának könyvvizsgálata (703/2018)”** tárgyú közbeszerzési szerződés vonatkozásában a közbeszerzésekről szóló 2015. évi CXLIII, törvény 138. § (3) bekezdése alapján a következő nyilatkozatot teszem.

A szerződés teljesítése során alvállalkozó bevonására nem kerül sor.

Vagy[[1]](#footnote-1):

A szerződés teljesítésben a következő alvállalkozó vesz részt:

|  |  |
| --- | --- |
| **Az alvállalkozókra vonatkozó adatok[[2]](#footnote-2):** | |
| neve: |  |
| székhelye: |  |
| adószáma: |  |
| Kapcsolattartó  neve:  telefonszáma: |  |
| A szerződés alvállalkozó bevonásával történő teljesítésének érteket vagy aránya | ……..- Ft + ÁFA  vagy:  …% |
| A szerződés alvállalkozó bevonásával megvalósított részének rövid ismertetése: |  |

Felelősségem tudatában kijelentem, hogy a felsorolt alvállalkozó(k) vonatkozásában nem állnak fenn a közbeszerzési eljárásban előírt kizáró okok.

Kijelentem, hogy amennyiben a szerződés teljesítése során a jelen nyilatkozatban feltüntetett adatokban változás következik be, haladéktalanul benyújtom a módosított adattartalmú nyilatkozatot.

Kelt: ……………………. 2018. ………………

……………………………

cégszerű aláírás

5. sz. melléklet

Nyilatkozat

(tervezet)

Alulírott Domokos László, az Állami Számvevőszék elnöke, tudomásul veszem, hogy az Országgyűlés hivatala által lefolytatott „Az Állami Számvevőszék költségvetési beszámolójának könyvvizsgálata (703/2018)” tárgyú közbeszerzési eljárás nyertese a ………………….. (cégnév) ……………………………… (székhely) …………………. (adószám) lett, amely vállalkozást az Országgyűlés elnöke megbízta az általam irányított szervezet 2018-2021. évi költségvetési beszámolóinak könyvvizsgálatára.

Nyilatkozom arról, hogy az Állami Számvevőszék a könyvvizsgáló feladatának szakszerű ellátásához szükséges minden adatot és dokumentumot határidőben, adatszolgáltatási kötelezettségének megfelelően rendelkezésre a nevezett vállalkozás rendelkezésére bocsát, és teljes körűen együttműködik a könyvvizsgálathoz kapcsolódó jogszabályi előírások teljesítése érdekében.

Kelt: Budapest, 2018. március 12.

Domokos László

1. A megfelelő információt kérjük feltüntetni, a többit törölni. [↑](#footnote-ref-1)
2. Az alvállalkozók száma szerint bővítendő [↑](#footnote-ref-2)